CELEX: 32019D1959
Language: hr
Date: 2019-11-26 00:00:00
Title: Provedbena odluka Komisije (EU) 2019/1959 оd 26. studenoga 2019. o neodobravanju srebro natrij hidrogen cirkonij fosfata kao postojeće aktivne tvari za uporabu u biocidnim proizvodima vrsta 2 i 7 (Tekst značajan za EGP)

27.11.2019   
               
               
                  HR
               
               
                  Službeni list Europske unije
               
               
                  L 306/40
               
            
         PROVEDBENA ODLUKA KOMISIJE (EU) 2019/1959
         оd 26. studenoga 2019.
         o neodobravanju srebro natrij hidrogen cirkonij fosfata kao postojeće aktivne tvari za uporabu u biocidnim proizvodima vrsta 2 i 7
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
         budući da:
         
                     (1)
                  
                  
                     Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje srebro natrij hidrogen cirkonij fosfat (EZ br.: 422-570-3, CAS br.: 265647-11-8).
                  
               
                     (2)
                  
                  
                     Srebro natrij hidrogen cirkonij fosfat ocijenjen je za uporabu u proizvodima vrste 2, „Dezinfekcijska sredstva i algacidi koji nisu namijenjeni za izravnu upotrebu na ljudima ili životinjama”, i vrste 7, „Sredstva za zaštitu površine”, kako su utvrđene u Prilogu V. Uredbi (EU) br. 528/2012.
                  
               
                     (3)
                  
                  
                     Švedska je imenovana državom članicom izvjestiteljicom te je njezino nadležno tijelo 12. lipnja 2017. Europskoj agenciji za kemikalije podnijelo izvješća o ocjenjivanju, zajedno sa svojim zaključcima.
                  
               
                     (4)
                  
                  
                     U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode donio je 17. listopada 2018. mišljenja Europske agencije za kemikalije (3), uzimajući u obzir zaključke nadležnog ocjenjivačkog tijela.
                  
               
                     (5)
                  
                  
                     Prema tim mišljenjima, ne može se očekivati da će biocidni proizvodi vrsta 2 i 7 koji sadržavaju srebro natrij hidrogen cirkonij fosfat ispuniti kriterije iz članka 19. stavka 1. točke (b) Uredbe (EU) br. 528/2012 jer nije dokazana dovoljna učinkovitost.
                  
               
                     (6)
                  
                  
                     Uzimajući u obzir mišljenja Europske agencije za kemikalije, nije primjereno odobriti srebro natrij hidrogen cirkonij fosfat za uporabu u biocidnim proizvodima vrsta 2 i 7 jer nisu ispunjeni uvjeti utvrđeni u članku 4. stavku 1. Uredbe (EU) br. 528/2012.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za biocidne proizvode,
                  
               DONIJELA JE OVU ODLUKU:
         
            Članak 1.
            Srebro natrij hidrogen cirkonij fosfat (EZ br.: 422-570-3, CAS br.: 265647-11-8) ne odobrava se kao aktivna tvar za uporabu u biocidnim proizvodima vrsta 2 i 7.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 26. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 167, 27.6.2012., str. 1.
         
            (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
         
            (3)  Mišljenje Odbora za biocidne proizvode o zahtjevu za odobrenje aktivne tvari srebro natrij hidrogen cirkonij fosfat, vrsta proizvoda: 2, ECHA/BPC/211/2018, doneseno 17. listopada 2018.; Mišljenje Odbora za biocidne proizvode o zahtjevu za odobrenje aktivne tvari srebro natrij hidrogen cirkonij fosfat, vrsta proizvoda: 7, ECHA/BPC/214/2018, doneseno 17. listopada 2018.